ตอนแรกมีการการปวดใต้ตาไปหาบอกเป็นตากุ้งยิง แล้วก็ให้ยา ฆ่าเชื้อแบบกิน ยาล้างตา ยาหยอดตา จนตอนนี้กินหมดแล้ว และอาการปวดหายตั้งแต่ 2-3 วันแรก แต่ยังคงมีการบวมอยู่ และก็ค่อยๆลดลงเรื่อยๆ แต่ 2 อาทิตย์มานี้อาการบวมไม่ลดยังเท่าเดิมอาการปัจจุบัน ยังคงบวมอยู่ แต่ไม่มีอาการเจ็บปวด และใต้ตารอบๆตรงที่บวมยังคงแดงอยู่อยากทราบว่าเป็นอะไร และควรรีบรักษาไหมคับ ตอนนี้ไม่ได้กินยาคับใช้ยาล้างตา และยาหยอดตารักษา
สวัสดีค่ะ หากเคยเป็นตากุ้งยิงมาก่อนหน้านี้ และได้ทานยาปฏิชีวนะฆ่าเชื้อ และใช้ยาหยอดตา จนอาการปวดหายไป อาการบวมยุบลงไปบ้างแล้ว แต่ยังไม่ยุบหายไปสนิท แสดงว่าอาจเป็น กุ้งยิงเรื้อรัง (chalazion) ได้ ซึ่งเป็นการอักเสบเรื้อรังที่ไม่มีการติดเชื้อของต่อมบริเวณเปลือกตา จะทำให้คลำได้เป็นเม็ด หรือเป็นตุ่ม บริเวณเปลือกตา ซึ่งอาจหายไปได้เองในเวลาประมาณ 2 - 3 สัปดาห์ในเบื้องต้น แนะนำให้ลองใช้การประคบเปลือกตาด้วยน้ำอุ่นบ่อยๆ และพยายามรักษาความสะอาดบริเวณใบหน้า และเปลือกตา หากมีขี้ตา มีสะเก็ดบริเวณโคนขนตา ควรเช็ดออกด้วยน้ำสะอาด อย่าให้หมักหมมหากอาการที่บวม ไม่มีแนวโน้มยุบลง แนะนำให้ไปพบจักษุแพทย์เพื่อรักษา ซึ่งแพทย์อาจพิจารณาฉีดยาสเตียรอยด์เข้าไปที่ตุ่ม หรืออาจใช้วิธีกรีดเอาตุ่มและขูดเนื้อเยื่อรอบๆ ออก เป็นต้นแต่นอกจากโรคกุ้งยิงเรื้อรังแล้ว อาจเกิดจากเป็นเนื้องอกชนิดต่างๆ ที่เปลือกตาได้ แต่ก็พบได้น้อยมากค่ะ